Suša i nestašica vode prijete načinu života na američkom Zapadu
Kako se neki američki proizvođači energije nose s tim izazovom
Konkurentni zahtjevi i potrebe za vodenim resursima zahtjevat će donošenje teških odluka, na razini lokalnih i savezne vlade Jedan rastući problem zabrinjava i znanstvenike i klimatologe i energetske stručnjake – potreba za vodom u proizvodnji energije, naročito u područjima pogođenima ozbiljnom sušom. Proizvodnja električne energije, bilo korištenjem fosilnih goriva bilo iz obnovljivih izvora energije, zahtjeva veliku količinu vode. Gotovo svaki oblik proizvodnje energije koristi velike količine vode. U Sjedinjenim Državama, blizu 50% električne energije dobiveno je od ugljena, za čije je vađenje i transport te za hlađenje i podmazivanje opreme potrebna voda. Voda se koristi i za hlađenje nuklearnog goriva kao i za proizvodnju pare za pokretanje turbina. Vodu također treba i industrija biogoriva - za navodnjavanje, proces fermentiranja i proizvodnju etanola i biodizela. Mnogo je to vode, kaže Alexander Ochs, direktor programa za klimu i energiju pri institutu Worldwatch: Bez vode, gotovo da nema električne energije. Čak i obnovljiva energija, poput geotermalne i solarne, koristi vodu za hlađenje opreme i čišćenje panela za skupljanje. Upravo su takve potrebe i zahtjevi doveli do prekida rada nekih elektrana u saveznim državama California, Massachusetts te u nekoliko država Srednjeg Zapada. istice Alexander Ochs. David Brown je regionalni direktor uprava za ocean i atmosferu (NOAA), za južna područja Sjedinjenih Država. NOAA prikuplja podatke o klimatskim uzorcima. Suša na američkom Jugozapadu, kaže, najgora je u zadnjih sto godina i uzrokuje promjene u industriji energije. Vodeni sustavi na američkom Jugozapadu, dodaje David Brown, bit će, tokom idućih nekoliko desetljeća, pod velikim stresom. U Sjedinjenim Državama poljoprivredna je industrija glavni potrošač vode, za njom odmah proizvodnja energije. Konkurentni zahtjevi i potrebe za vodenim resursima, koje nameće rastuća populacija i poljoprivredna i energetske industrija, zahtjevat će, po mišljenju stručnjaka, donošenje teških odluka, na razini lokalnih i savezne vlade.